Likestillings- og mangfoldsutvalget ved Det matematisk-naturvitenskapelige fakultet 

Oppnevning og mandat 
Ansvaret for mangfolds- og likestillingsarbeidet ved UiO ligger i linja. Ved MN oppnevnes det et likestillings- og mangfoldsutvalget som skal støtte dekanatets arbeid, og dermed være en pådriver for likestillings- og mangfoldsarbeidet ved fakultetet. 
Dekanen oppnevner utvalget, som består av instituttlederne som alle velger sin vara av motsatt kjønn, samt en representant fra arbeidstakerorganisasjonene, en studentrepresentant og HR-leder ved fakultetet.  Oppnevningstiden er for to år. 
Fakultetets likestillingskoordinator bistår utvalget.
Utvalgets formål: 
Utvalget vil være en pådriver for at MN-fakultetet skal speile samfunnet vi er en del av. Ulikhet i kjønn, alder, kompetanse, kulturell bakgrunn, erfaring, funksjonsevne, seksuell orientering, sosial klasse, etnisitet og livssyn gir oss flere perspektiver og gjør oss sterkere rustet til å løse utfordringer og vil fremme bærekraft, innovasjon og verdiskapning.  I tillegg vil vi framstå som attraktive for å tiltrekke oss og beholde talenter, blant både studenter og ansatte. 
Utvalget skal 
· utviklingen av fakultetets handlingsplan for likestilling og mangfold
· bidra til utviklingen av relevante policies (for eksempel tilsetning og personal)
· følge utviklingen av likestillingsarbeidet ved fakultetet og instituttene via kvantitative måleparametere 
· bidra til oppmerksomhet rundt all likestillings- og mangfoldsproblematikk 

MN anbefaler at det opprettes ressursgrupper for likestilling ved fakultetets enheter. Disse skal støtte instituttledelsens arbeid, og dermed være en pådriver for likestillings- og mangfoldsarbeidet ved instituttene. Instituttenes representant i likestillingsutvalget, dens vararepresentant samt kontorsjefen bør delta.
